
**Csorba Győző Könyvtár – Irodalmi kvíz (2015. október)**

**NYUGAT**

**(1908. JANUÁR 1. – 1941. AUGUSZTUS 1.)**

****

A XX. századi magyar irodalom meghatározó korszakot jelentő folyóirata a *Nyugat,* célul tűzte ki, hogy a művelt magyar olvasóközönség számára európai színvonalú magyar irodalmat teremt, szóhoz juttatva mindazokat az írói törekvéseket, amelyek művészi formában nyilatkoznak meg, amelyek esztétikai kultúránkat fejlesztik.

A helyes megfejtők között minden hónap végén könyvjutalmat sorsolunk ki.

A kvíz beküldési határideje 2015. október 31.

1. A *Nyugat* előtörténetéhez tartozik, hogy a folyóirat nem teljesen járatlan úton indult el. A század első éveiben sorra alapították a lapokat, szinte minden évben új folyóirat indult. Ebbe a pezsgő szellemi életbe robbant be az a költő „*új versei*”-vel, amely fordulatot hozott a magyar irodalomtörténetben. Ki ő?
2. Babits Mihály
3. Ady Endre
4. Kosztolányi Dezső
5. „*A Csaba útja az égen írt utat a honfoglaló kelet népének. S így van megírva, hogy égen és földön, tudásban, szépségben és munkában mindenütt honfoglaló legyen kelet népe.*”

Ezen sorokkal zárta és bocsátotta útjára kissé paradox módon, a *Kelet népe* című beköszöntő írásában a *Nyugat* folyóiratot *……………*, a lap egyik alapítója és főszerkesztője.

Ki volt az induló *Nyugat* főszerkesztője, akitől az idézet származik?

1. Fenyő Miksa
2. Ignotus
3. Osvát Ernő
4. A *Pázmány Péter Tudományegyetem Bölcsészettudományi Karán, Négyesy László* híres stílusgyakorlat-óráin ismerkedett meg és kötött barátságot a három fiatal költőtárs: *Babits Mihály*, *Kosztolányi Dezső* és *Juhász Gyula*. Mindhárman már a folyóirat első évfolyamában megszólaltak verseikkel, tanulmányaikkal. A három név közül az egyik hamarosan az irodalmi élet vezéralakja, tekintélye lett. Életművének döntő része, mintegy kétszáz verse, három regénye, húsz novellája, több száz cikke, esszéje, ötven fordítása jelent meg a *Nyugat*ban, melynek évtizedeken át volt a szerkesztője, főszerkesztője. Ki volt a folyóirat vezéralakja?
5. Babits Mihály
6. Kosztolányi Dezső
7. Juhász Gyula
8. A *Nyugat* első évfolyamában (1908) megjelenő novellája hozta meg az első nagy sikert a folyóirat első nemzedékéhez tartozó írónak. Rá egy évre megjelenő novelláskötetének is ez volt a címadó elbeszélése, melyet *Ady Endre* üdvözölt hódolattal, „*drága, nagyszerű, kenyeres pajtásnak*” nevezve pályatársát.

Melyik író, melyik novelláját keressük?

1. Móricz Zsigmond: Hét krajczár
2. Balázs Béla: A csend
3. Csáth Géza: A varázsló kertje
4. A modern magyar írók megjelenési lehetőségét bővítette a *Nyugat Könyvkiadó* létrehozása 1910-ben. A sokszor anyagi nehézségekkel küzdő kiadóvállalat egy évtizeddel élte túl a folyóiratot. 1949. április 4-én szűnt meg.

Ki kezdeményezte és támogatta anyagilag a *Nyugat Könyvkiadó* létrehozását?

1. Schöpflin Aladár
2. Fenyő Miksa
3. Hatvany Lajos
4. Mintegy száz verset – köztük a *Halotti beszéd*, a *Hajnali részegség* – három regényt, huszonöt novellát, tárcát közölt a *Nyugat*ban, fordított *Shakespeare-*t, *Rilké*t és még sok más idegen költőt. Legendás barátság fűzte *Karinthy Frigyes*hez, aki halálakor így búcsúzott tőle:

*„Többet tett, mint aki új törvényt hoz, - új hangot adott az örök törvénynek. Nem ismeretlen járművet eszelt ki, de újra használhatóvá tette a régit, megjavítván motorját, az emberi szívet. A művészi ízlés és írói lelkiismeret zsenije volt.”*

Kiről szól a nekrológból az idézet?

1. Tóth Árpád
2. Juhász Gyula
3. Kosztolányi Dezső
4. *Kaffka Margit* első publikációja a *Nyugat*ban *Kosztolányi: Négy fal között* című kötetéről írt kritikája volt. A folyóirat későbbi számaiban versei, regényei, novellái, tárcái, számos kritikája jelent meg. Az egyik legjelentősebb magyar írónő, aki regényeiben az asszonyi élet gondjait, az önálló nő lelki viszontagságaiban a magyar társadalom bajait, gondjait láttatja meg.

A három regénycím közül, melyik nem *Kaffka Margit* műve?

1. Színek és évek
2. Gólyakalifa
3. Hangyaboly
4. Fiatalon, szinte gyerekfővel kezdett írni: naplót vezetett, melyet rajzokkal illusztrált. Tizenkilenc éves korától számos lapban rendszeresen publikált. Verseivel, novelláival, kritikáival jelentkezett a *Nyugat*ban, melynek haláláig munkatársa maradt. Első komoly sikerét 1912-ben az *Így írtok ti* irodalmi paródiáival aratta.

Ki ő?

1. Tersánszky Józsi Jenő
2. Heltai Jenő
3. Karinthy Frigyes
4. Élete nagy részét szülővárosában töltötte. A *Nyugat* első nemzedékének legmostohább sorsú költője volt. A kor legnagyobb költőihez szoros barátság fűzte, *József Attila* benne talált mesterére, mégis „száműzöttként” élte le életét. A keresett költő egyik legismertebb verséből szól az idézet:

*„Mert benne élsz te minden félrecsúszott  
nyakkendőmben és elvétett szavamban”*

Melyik nyugatos költőnk melyik verséből szól az idézet?

1. Tóth Árpád: Körúti hajnal
2. Kosztolányi Dezső: Szeptemberi áhítat
3. Juhász Gyula: Anna örök
4. Költészetének alaphangja a szomorúság. Jellemző szavai: bús, halk, szelíd, félszeg, fáradt, beteg, kopott, bágyadt. Mintegy hatvan verset közölt a *Nyugat*ban az induló számtól egészen haláláig, 1927-ig. Számos kritikát, recenziót írt. Fordított angol, német, francia költőktől. Ő írta meg a magyar impresszionizmus legjellemzőbb költeményeit. Melyik verséből idézünk?

„*Annuska, alszol? bús utcák során*

*A bús hajnalban járok egyedül,*

*S hogy vigasztaljon, halkan hegedül*

*Fantáziám, a magános cigány:*

*Erdőkkel, éggel, ajkad mosolyával*

*Hangfogózza dalát, míg ballagok,*

*Jó volna most megállni ablakod*

*Alatt egy édes, fájó szerenáddal.”*

1. Hajnali szerenád
2. Milyen volt ….
3. Profán litánia
4. Életkor szerint a *Nyugat* nagy nemzedékéhez tartozik, de élete, művészete más jellegű. A dzsentriről másképp szól, mint *Móricz Zsigmond* és *Kaffka Margit*, a pesti éjszakát másképp látta, mint *Kosztolányi*, s a magyar tájat is más színekkel festette, mint *Juhász Gyula*. *Ady*val együtt sokszor volt közös találkozóhelyük a bohémvilág mulatóhelyei, de a magyar ugarral sosem birkózott, mint *Ady*. Legismertebb művéről, az „*ezeregyéjszakabeli hajós*”-ról, melyben az író saját alakmását ismerhetjük fel, *Huszárik Zoltán* készített filmet.

Ki a „magányos lovag” irodalmunkban?

1. Krúdy Gyula
2. Bródy Sándor
3. Tersánszky Józsi Jenő
4. A *Nyugat* hasábjain nemcsak az irodalom megújulásáért küzdöttek az írók, hanem szolidaritást vállaltak *Bartók* és *Kodály* új korszakot nyitó zenéjével, támogatták a modern képzőművészet rokon törekvéseit, figyeltek a színház, a mozgásművészet, az építészet vagy a könyvművészet újító tendenciáira, a kibontakozó film- és fotóművészetre.

A *Nyugat* harmadik nemzedékéhez tartozott az a költő (Pécsett volt könyvtáros, legismertebbek a gyerekversei), aki így vallott a lapról: „A *Nyugat volt az a fórum, amely megteremtette a modernül való megszólalás lehetőségét. (…) Igyekezett az európai irodalomtól való lemaradásunkat behozni, és lépést tudott tartani korának korszerű áramlataival*.”

Kitől származik az idézet?

1. Tamkó Sirató Károly
2. Weöres Sándor
3. Zelk Zoltán
4. *Babits Mihály* halálával megszűnt a folyóirat. *Illyés Gyula Schöplin Aladár*ral új lapot indított a *Nyugat* szellemében. A cél ugyanaz volt: őrizni az értékeket és a humánumot. *Illyés Gyula* összefogta a magyar irodalom legjobbjait, a népi írókat és az urbánusokat is.

Mi volt az új lap címe mely 1941. október 1-től – 1944. április 1-ig élt?

1. Figyelő
2. Új Magyar Szemle
3. Magyar Csillag

13+1. „*Le akarom festeni mindazokat, akik ezt a viszontagságos kis maradék országunkat naggyá, kultúrájában elismertté teszik.*” Így írt a pasztellportrék elkészítéséről és kiállítási tervéről az a festő, aki portré-sorozatot készített a Nyugat íróiról. 1923-ban tárlatot is rendeztek az arcképekből.

Melyik magyar festő készített portré-sorozatot a Nyugat nagy nemzedékéről?

1. Márffy Ödön
2. Rippl-Rónai József
3. Szőnyi István

Kérjük, adja meg nevét és elérhetőségét!